# **ROMANIA**

**JUDETUL NEAMȚ**

**COMUNA ION CREANGĂ**

**PRIMAR**

**DISPOZIŢIA**

**Nr. 329 din 25.11.2024**

**privind desemnarea responsabilului pentru protecţia datelor cu caracter personal la nivelul Primăriei comunei Ion Creangă**

 Analizând temeiurile juridice:

-Legii nr. 190 din 18 iulie 2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor)

- Regulamentului (UE) 679/2016 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a directivei 95/46/CE;

 Ținând seama de prevederile :

-H.C.L nr.142 din 20.11.2023 privind aprobarea reorganizării aparatului de specialitate al primarului comunei Ion Creanga începând cu 01 noiembrie 2023 precum si aprobarea statului de functii si a

organigramei în conformitate cu Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung.

 Luând act de :

* Cererea doamnei Dumitriu Mihaela , inregistrata la nr. 14.805 din 21.11.2024

 În temeiul prevederilor art.154, art. 155 alin.(1) lit. “e”, alin.(2) lit. “c”, art. 196 alin. (1) lit.” b” din Ordonanța de Urgență a Guvernului nr. 57/2019 privind Codul administrativ, cu modificările și completarile ulterioare ,

 **Primarul comunei Ion Creangă, județul Neamț;**

 **DISPUNE:**

 **Art.1**. Se desemnează ca persoană responsabilă cu protecţia datelor cu caracter personal, doamna Dumitriu Mihaela , având funcţia de consilier , clasa I , grad profesional aistent in aparatul de specialitate al primarului comunei Ion Creanga ,

 **Art.2 alin.(1)** Responsabilul cu protecţia datelor are următoarele atribuţii principale, atribuţii care vor suplimenta fişa postului:

**a)**informarea şi consilierea instituţiei, precum şi a angajaţilor care se ocupă de prelucrarea datelor cu caracter personal cu privire la obligaţiile care le revin în temeiul Regulamentului (UE) 679/2016 şi a dispoziţiilor legislaţiei naţionale referitoare la protecţia datelor;

**b)**monitorizarea respectării prevederilor Regulamentului (UE) 679/2016, a dispoziţiilor legislaţiei naţionale referitoare la protecţia datelor şi politicilor/procedurilor interne ale instituţiei/societăţii în ceea ce priveşte protecţia datelor cu caracter personal, inclusiv alocarea responsabilităţilor şi acţiunile de sensibilizare şi de formare a personalului implicat în operaţiunile de prelucrare, precum şi audit-urile aferente;

**c)**furnizarea de consiliere la cerere în ceea ce priveşte evaluarea impactului asupra protecţiei datelor şi monitorizarea funcţionării acesteia, în conformitatecu articolul 35;

**d)**cooperarea cu autoritatea de supraveghere;

**e)**asumarea rolului de punct de contact pentru autoritatea de supraveghere privind aspectele legate de prelucrare, inclusiv consultarea prealabilă menţionată la articolul 36, precum şi, dacă este cazul, consultarea cu privire la orice altă chestiune.

**Alin.(2)** În îndeplinirea sarcinilor sale, responsabilul cu protecţia datelor ţine seama în mod corespunzător de riscul asociat operaţiunilor de prelucrare, luând în considerare natura, domeniul de aplicare, contextul şi scopurile prelucrării, are obligaţia de a respecta secretul sau confidenţialitatea, în conformitate cu dreptul Uniunii sau cu dreptul intern şi este responsabil direct în faţa primarului comunei Ion Creangă în realizarea acestor atribuții.

**Art.3.** Prezenta dispoziţie va fi comunicată Autorităţii Naţionale de Supraveghere a Prelucrării Datelor cu Caracter Personal; Instituţiei Prefectului Judeţului Neamț, și persoanei nominalizate în dispoziţie şi se va afişa pe site-ul instituţiei.

 PRIMAR,

 Dumitru – Dorin TABACARIU

Avizat pentru legalitate,

SECRETAR GENERAL

Mihaela NIȚĂ